O latín ye una luenga orichinal d'o Latium (Italia). Yera a luenga oficial d'a Republica Romana y de l'Imperio Román. Actualment ye a luenga oficial d'a Ciudat d'o Vaticano. Encara que s'ha d'aclarir que o que clamamos latín, realment ye un estato antigo (o d'a edat clasica) d'una luenga, conservata nomás en a escritura durant quantos sieglos dimpués de que a luenga fablata ya s'aleixase d'a escrita en forma de quantos dialectos, d'os que dimpués naixioron as luengas romances. Istas variedatz charradas d'o latín las conoixemos como latín vulgar, un términ obsoleto ta os nuestros días.